Diari Oficial de la Generalitat Valenciana


Sumari del DOGV 7132, del 16-10-2013 (2013/9658)

Notificació de la interlocutòria dictada en el procediment de liquidació d'una societat de guanys, número 134/2013.
-------------------------------------------------------------------------------------------------------------------

### Dades del document

Número de DOGV
:   7132

Data del DOGV
:   16-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9658


Organisme emissor
:   Jutjat de Primera Instància Número 4 de Moncada

Tipus de document
:   Anunci

Notificació de la interlocutòria dictada en el procediment de liquidació d'una societat de guanys, número 134/2013. [2013/9658]  
En el procediment de liquidació de societats de guanys número 134/2013 s'ha dictat la interlocutòria que té el contingut literal següent:  
«Interlocutòria número 102/2013  
Antecedents de fet  
1. La procuradora Rosana Pérez Puchol, en nom i representació de M.ª Josefa Castillo López, va presentar en data 11 de febrer de 2013 una demanda de formació d'inventari de la societat legal de guanys del matrimoni format per ella mateixa i el seu espòs José Mas Martínez.  
  
2. Admesa a tràmit la sol·licitud es va citar ambdós cònjuges a dia cert davant de la secretària judicial, i hi va comparéixer la demandant, però no el demandat. D'esta junta va alçar una acta el secretari. La demandant va sol·licitar l'aprovació sobre l'inventari presentat (amb un únic bé actiu, el vehicle Opel Corsa V-0041-GG i com a únic passiu els deutes tributaris derivats de les infraccions de trànsit i que en la data de presentació eren 2.326 euros, més les que s'hagueren comés fins a esta data i estigueren pendents de notificació), la liquidació i adjudicació dels béns de guanys i ha sol·licitat la seua aprovació i homologació judicial. I Les actuacions queden pendents de dictar la resolució procedent.  
  
Fonaments jurídics  
Únic. Que segons el que disposen els articles 1392, 1410 del Codi Civil, així com els articles 806 i següents de la Llei d'Enjudiciament Civil (LEC), i vista la proposta de liquidació del règim econòmic de guanys presentada per la procuradora Rosana Pérez Puchol, en nom i representació de M.ª Josefa Castillo López, i atés que no compareix ni formula desacord José Mas Martínez, resulta procedent la seua aprovació, i es fa constar que en esta data d'aprovació el passiu, a més dels 2.326 euros inicialment inclosos ?havent-se sol·licitat la incorporació com a tal de les multes per infraccions de trànsit comeses i que encara no s'hagueren notificat?, ha d'incloure uns altres 3.600 euros (per dos noves multes de 1.800 euros cada una).  
  
Vistos els articles esmentats i tots altres que hi són aplicables de manera general i pertinent, dispose:   
Aprovar la proposta de liquidació del règim econòmic de guanys de data 11 de febrer de 2013 presentada per la procuradora Rosana Pérez Puchol, en nom i representació de M.ª Josefa Castillo López; donar per conforme José Mas Martínez, i afegir la quantitat de 3.600 euros al passiu allí determinat, en virtut del que se sol·licitava i s'incloïa en la dita proposta.  
Notifiqueu la present resolució a les parts, feu-los saber que no és ferma i que s'hi pot interposar un recurs d'apel·lació en el termini de vint dies a partir de l'endemà de la notificació.  
Així ho dispose i firme Francisco Javier Sánchez Rubio, jutge substitut del Jutjat de Primera Instància i Instrucció número 4 de Moncada i partit judicial.  
En done fe.»  
  
Moncada, 17 de setembre de 2013.- La secretària judicial: Mónica Ballester Sánchez.